CELEX: 32017D0074
Language: fi
Date: 2016-11-25 00:00:00
Title: Komission täytäntöönpanopäätös (EU) 2017/74, annettu 25 päivänä marraskuuta 2016, kaasuöljyn ja petrolin yhteisestä merkitsemisaineesta veron määräämiseksi (tiedoksiannettu numerolla C(2016) 7546)

14.1.2017   
            
            
               FI
            
            
               Euroopan unionin virallinen lehti
            
            
               L 10/7
            
         KOMISSION TÄYTÄNTÖÖNPANOPÄÄTÖS (EU) 2017/74,
   annettu 25 päivänä marraskuuta 2016,
   kaasuöljyn ja petrolin yhteisestä merkitsemisaineesta veron määräämiseksi
   
      
         (tiedoksiannettu numerolla C(2016) 7546)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kaasuöljyn ja lentopetrolin merkitsemisestä veron määräämiseksi 27 päivänä marraskuuta 1995 annetun neuvoston direktiivin 95/60/EY (1) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Sisämarkkinoiden moitteettoman toiminnan varmistamiseksi ja erityisesti verovilpin estämiseksi direktiivissä 95/60/EY säädetään yhdistetyn nimikkeistön (CN) sellaisen koodin 2710 00 69 kaasuöljyn ja sellaisen koodin 2710 00 55 petrolin tunnistamisessa käytettävästä yhteisestä merkintäjärjestelmästä, jotka on luovutettu kulutukseen valmisteveroa kantamatta tai joista kannetaan alennettua valmisteveroa. Ensiksi mainittu koodi on jaettu koodeiksi 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 ja 2710 20 19, jotta voidaan ottaa huomioon kaasuöljyn rikkipitoisuus ja biodieselin esiintyvyys kaasuöljyssä, ja jälkimmäiseksi mainittu koodi on siirretty osaksi koodia 2710 19 25 (2).
            
         
               (2)
            
            
               Komission täytäntöönpanopäätöksessä 2011/544/EU (3) vahvistetaan tuote, jonka kemiallinen nimi on N-etyyli-N-[2-(1-isobutoksietoksi)etyyli]-4-(fenyyliatso)aniliini (Solvent Yellow 124), direktiivissä 95/60/EY säädetyksi veron määräämisessä käytettäväksi yhteiseksi merkitsemisaineeksi, jota sovelletaan sellaiseen kaasuöljyyn ja petroliin, josta ei ole maksettu täyttä, kyseisiin polttoaineena käytettäviin energiatuotteisiin sovellettavaa veroa.
            
         
               (3)
            
            
               Täytäntöönpanopäätöksen 2011/544/EU 2 artiklan mukaan kyseistä täytäntöönpanopäätöstä on tarkasteltava uudelleen viimeistään 31 päivänä joulukuuta 2016 siten, että otetaan huomioon merkintäjärjestelmien alalla tapahtunut kehitys sekä tarve torjua valmisteverottomien tai alennetun valmisteverokannan soveltamisalaan kuuluvien kivennäisöljyjen käyttöä vilpillisiin tarkoituksiin.
            
         
               (4)
            
            
               Osana uudelleentarkastelua komissio on julkaissut kiinnostuksenilmaisupyynnön tuotteista, jotka soveltuvat käytettäviksi kaasuöljyn ja petrolin merkitsemisaineena veron määräämiseksi (4). Komission tarkoituksena on yksilöidä merkitsemisaine, joka on toimivampi tiettyjen ennalta määritettyjen perusteiden suhteen kuin tällä hetkellä käytettävä aine.
            
         
               (5)
            
            
               Koska uudelleentarkastelu on vielä kesken, Solvent Yellow 124:ää olisi edelleen käytettävä direktiivissä 95/60/EY tarkoitettuna yhteisenä merkitsemisaineena veron määräämiseksi mainitussa direktiivissä säädetyin edellytyksin.
            
         
               (6)
            
            
               Tällä päätöksellä ei vapauteta yrityksiä niille perussopimuksen 102 artiklassa määrätyistä velvoitteista.
            
         
               (7)
            
            
               Tieteen tulevan kehityksen tarjoamat mahdollisuudet olisi otettava huomioon asettamalla määräaika tämän päätöksen uudelleentarkastelemiselle.
            
         
               (8)
            
            
               Tätä päätöstä olisi tarkasteltava uudelleen milloin tahansa ennen määräajan päättymistä, jos Solvent Yellow 124:n todetaan johtavan verovilppiin tai terveys- tai ympäristöhaittoihin taikka jos komissio toteaa, että on olemassa Solvent Yellow 124:ta toimivampi aine.
            
         
               (9)
            
            
               Sen vuoksi täytäntöönpanopäätös 2011/544/EU olisi kumottava.
            
         
               (10)
            
            
               Tässä päätöksessä säädetyt toimenpiteet ovat valmisteverokomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteessä eritelty Solvent Yellow 124 on direktiivissä 95/60/EY säädetty kaikkien CN-koodien 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 ja 2710 20 19 kaasuöljyjen sekä CN-koodin 2710 19 25 petrolin merkitsemisessä käytettävä yhteinen merkitsemisaine veron määräämiseksi.
   Jäsenvaltioiden on vahvistettava merkitsemisaineen määräksi vähintään 6 mg ja enintään 9 mg merkitsemisainetta kivennäisöljylitrassa.
   2 artikla
   Tätä päätöstä tarkastellaan uudelleen viimeistään 31 päivänä joulukuuta 2021 ottaen huomioon merkintäjärjestelmien alalla tapahtunut tekninen kehitys sekä tarve torjua valmisteverottomien tai alennetun valmisteverokannan soveltamisalaan kuuluvien energiatuotteiden käyttöä vilpillisiin tarkoituksiin.
   Uudelleentarkastelu toteutetaan kuitenkin aikaisemmin, jos havaitaan, että Solvent Yellow 124 johtaa verovilppiin tai terveys- tai ympäristöhaittoihin taikka jos komissio toteaa, että on olemassa Solvent Yellow 124:ta toimivampi aine.
   3 artikla
   Kumotaan täytäntöönpanopäätös 2011/544/EU.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 25 päivänä marraskuuta 2016.
      
         
            Komission puolesta
         
         Pierre MOSCOVICI
         
            Komission jäsen
         
      
   
   
      (1)  EYVL L 291, 6.12.1995, s. 46.
   
      (2)  Yhdistetyn nimikkeistön koodit ovat tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 6 päivänä lokakuuta 2015 annetun komission täytäntöönpanoasetuksen (EU) 2015/1754 (EUVL L 285, 30.10.2015, s. 1) koodit.
   
      (3)  Komission täytäntöönpanopäätös 2011/544/EU, annettu 16 päivänä syyskuuta 2011, kaasuöljyn ja petrolin yhteisestä merkitsemisaineesta veron määräämiseksi (EUVL L 241, 17.9.2011, s. 31).
   
      (4)  EUVL C 299, 11.9.2015, s. 28.
   
      LIITE
      
                  1.
               
               
                  Väri-indeksin mukainen nimi: Solvent Yellow 124
                  
               
            
                  2.
               
               
                  Kemiallinen nimi: N-etyyli-N-[2-(1-isobutoksietoksi)etyyli]-4(fenyyliatso)aniliini.